પરમાત્મા કહે છે જેમની સાથે તમારા સંબંધો સારા છે ત્યાં ક્ષમાપના કરવા જાવ કે ન જાવ બહુ ફરક પડતો નથી પણ જ્યાં તમારા સંબંધો બગડયા છે જેમની સાથે વાંકુ પડયું છે, જેમની સાથે પ્રોબ્લેમ થયા છે ત્યાં ક્ષમાપના કરવા જાવ તેમાં જ સંવત્સરીની સાચી ઉજવણી છે પણ નડે છે શું ? પર્યુષણના સાત દિવસના પ્રવચન સાંભળીને હૈયુ હળવું તો થયું હોય, મન કુણુ તો પડયું હોય અને બધા જ દ્વેષભાવ સમાપ્ત કરવાના વિચારો પણ ઘણા કર્યા હોય પણ જ્યાં વિચારને અમલમાં મુકવાનો સમય આવે ત્યાં એક નવો વિચાર જન્મ લે ! અનંતકાળથી આત્મામાં પડેલો અહમ છે અને એને કાઢવો બહુ જ અઘરો છે. સામેવાળી વ્યક્તિ સાથે પ્રોબ્લેમ થવાનું કારણ શું હોય ?